24.3.2006 Den Europæiske Unions Tidende L 87/1 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 20. december 2005 om indgåelse af en aftale mellem Det Europæiske Fællesskab og Amerikas Forenede Stater om handel med vin (2006/232/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: (1) Den 23. oktober 2000 bemyndigede Rådet Kommissionen til at forhandle om en aftale mellem Det Europæiske Fæl- lesskab og Amerikas Forenede Stater om handel med vin. (2) — Forhandlingerne er afsluttet, og begge parter paraferede den 14. september 2005 en aftale mellem Det Europæiske Fællesskab og Amerikas Forenede Stater om handel med vin (i det følgende benævnt »aftalen«). Aftalen er en første aftale, og parterne bør senest 90 dage efter datoen for afta- lens ikrafttræden indlede forhandlinger om indgåelse af endnu én eller flere aftaler, der yderligere skal lette hande- len med vin mellem parterne. (3) — Aftalen bør derfor godkendes. (4) — For at lette aftalens gennemførelse og mulige ændringer af bilagene til aftalen bør Kommissionen bemyndiges til at foretage de nødvendige tekniske justeringer efter procedu- ren i artikel 75 i Rådets forordning (EF) nr. 1493/1999 af 17. maj 1999 om den fælles markedsordning for vin (!) - (1) EFT L 179 af 14.7.1999. s. 1. Senest ændret ved forordning (EF) nr. 2165/2005 (EUT L 345 af 28.12.2005, s. 1). TRUFFET FØLGENDE AFGØRELSE: Artikel 1 Aftalen mellem Det Europæiske Fællesskab og Amerikas Forenede Stater om handel med vin (i det følgende benævnt »aftalen«) god- kendes herved på Fællesskabets vegne. Teksten til aftalen er knyttet til denne beslutning. Artikel 2 Rådets formand bemyndiges til at udpege den eller de personer, der er beføjet til at undertegne aftalen med bindende virkning for Fællesskabet. Artikel 3 Med henblik på anvendelsen af artikel 5, stk. 4, artikel 7, stk. 2, artikel 8, stk. 2, artikel 9, stk. 5, artikel 11, stk. 5 og 6, artikel 13, stk. 1, og artikel 14 i aftalen bemyndiges Kommissionen herved til efter proceduren i artikel 75, stk. 2, i forordning (EF) nr. 1493/1999 at vedtage de foranstaltninger, som er nødvendige for at gennemføre aftalen og for at ændre dens bilag og protokol- len samt tillæggene til denne. Artikel 4 Denne afgørelse offentliggøres i Den Europæiske Unions Tidende. Udfærdiget i Bruxelles, den 20. december 2005. På Rådets vegne Formand M. BECKETT